Memmingen
Gschicht vo da Stod Memmingen
De easchtn Besiedlungsspuren san bereits in da Stoazeit duach Funde an da Iller bei Ferthofen belegt. Easchte Baufunde stamman aus da Römerzeit. Vermutlich war da a kleiner Wacht- und Siedlungsposten. HierFia kemman zwoa Namen, Cassiliacum oda Viaca, in Betracht. Reste da Siedlung befindn si unta da St.-Martins-Kirche und dem Antoniterkloster. Ob noch Abzug da Römer direkt a neier Herr de Siedlung übanumma hat, is net feststellbar. Da da Bereich vom Kloasta St. Gallen kurz vor Memmingen endet, miaßn vor oim im Kloasta Augschburg Untalagn üba de Fluren vorhanden gwesen sei. Duach de mehrfache Zerstearung da Augschburger Bibliothek san unwiederbringliche Dokumente verlorn ganga. Aufgrund da Endung -ingen ko allerdings vo a Namensgebung um des 4. und 5. Joarhundert ausgangen wern. Ziemlich sicher is, daß im 5. Joarhundert a alemannische Siedlung gründet worn is. Ab dem 7. Joarhundert wead a fränkischer Kenigshof vermutet. Damals muaß de easchte Kira erbaut worn sei. Unta da Frauenkirche befindn si Reste mit romanischen beziehungsweise friahromanischen Baustil. Da Name Memmingen is vermutlich auf an Kenigshof bei da Siedlung des Mammo zruckzumführn. Im Lauf da Zeit verschwindt de Siedlung und nur da Name is bestehn bliem. Duach de Salzstraß vo Böhmen, Östareich und Minga noch Lindau und de Straß vo Norddeitschland in de Schweiz und noch Italien kriagt da Handelsposten zunehmade Bedeitung. Easchtmalig erwähnt is da Ort Mammingin im Joar 1128 in a im Kloasta Ochsenhausen verfassten Urkunde, in der de Verhandlung vo am Streitfoi und a Landtag vo 1099 erwähnt wern. Daraus is zum schliaßn, daß Memmingen fia de Welfen bereits a bedeitender Ort gwen is, da Landtage nur in machtpolitischen Zentren stattfanden. Da Ort Memmingen is relativ schnej zua Stod heroogwachsen. Ausgrabungen 1991 im Bereich vom Antonierkloasta und vom Marktplatz beleng anhand vo verschiedene Funde, daß de Besiedelung im 9. Joarhundert no relativ spärlich gewesen sei muaß. Im 11. und 12. Joarhundert is allerdings a hoachs Bevölkerungswachstum erkennbar. Da andauernde Streit mit de Welfen veranlasst 1130 den Staufer Friedrich vo Schwaben dazua, nem Memmingen aa Ravensburg und Altdorf (heit Weingarten) zum zeaschtörn. Memmingen brennt damois bis auf de Grundmauern ab. No heit zeung Aschespuren im Bodn vo dera Tat. 1142 siegelt Heinrich da Löwe in da Villa nostra Maemingen. Im Feba 1151 treffan si in da Stod Heinrich da Löwe, Welf VI., da Stauferherzog Friedrich II. vo Schwaben, Graf Adolf II., Gottfried vo Ronsberg und aa mehra staufische und welfische Ministeriale, um an Kompromiss im Streit zwischn de Welfen und den Staufer zum findn. Des Ereignis zoagt, welch hoachen Rang da Ort bereits zu dera Zeit ghabt ham muaß. Im Joar 1158 is vo Memmingen duach Herzog Welf VI. zua Stod erhoom. Noch sei Doad geht 1191 de Stod an den Staufer Konrad, den Bruada Kaiser Heinrichs VI.. Da letzte Staufer, Konradin vo Hohenstaufen, stirbt 1268 in Neapel. Damit foit de Stod an des Reich zruck. 1286 is de Stod duach Rudolf I. vo Habsburg zua Freien Reichsstod erklärt und domid direkt dem Kaiser unteaschtellt. Vom 14. bis zum 16. Joarhundert war de Blütezeit da Reichsstod. Des zoagt si vor oim in da regen Bautätigkeit, im Handel und im Aufblühen da Kultur. 1445 wead de Stod letztmalig mit am Mauergürtel, dem Ulmer Tor und vier neie Türm erweitert. Bereits 1478 erricht Peter Fort a Papiermühle. 1480 eröffnet Albrecht Kunne aus Duderstod a Druck-Offizin, des bis 1520 rund 200 verschiedene Drucke veröffentlichte. Unta andam is 1519 easchtmois weltweit des Wort America ois Bezeichnung vom neien Kontinents dort gedruckt (Jacob Stoppls Repertorium in formam alphabeticam…). Im 15. und 16. Joarhundert bsuacht Kaiser Maximilian I. de Stod insgesamt dreizehnmal. Er nennt sie sei Ruah- und Schlafzell. Den wohl greßten Künstler da Stod, Bernhard Strigel, ernennt er zu seim Haus- und Hofmaler, der eam easchtmois 1504 porträtiad. Zu dera Zeit entsteht des Chorgestühl in St. Martin, des zu de bedeitendsten vo ganz Deitschland zejt. De groaße Handelstätigkeit da Patrizierfamilien da Stod is' zum verdanken, daß de Stod zu Reichdum kemma is. Bereits 1505–1506 unternimmt de Groaße Deitsche Kompangnie de easchte Handelsfahrt vo Portugal af Indien. De Vöhlin aus Memmingen, nem den Welser aus Augschburg de zwoaten Teilhaba da Kompagnie, finanziern zwoa Schiffe dera Kompanie. Oans da wichtigsten Dokumente da Gschichte da Menschenrechte is in Memmingen verfasst. Im Bauernkriag proklamiern de aufständischen Bauern 1525 eanane 12 Artikel, de easchte Erklärung da Menschenrechte weltweit. Aa daduach hoit de Reformation recht friah Einzug in da Stod. Vo St. Martin is de neie Lehre in de umliegenden Städte drogn worn. Memmingen is domid des religiöse Zentrum vo Obaschwom, Middlschwom und dem Allgai. Daduach ghert de Stod im Joar 1529 zu den Vertreter da protestantischen Minderheit (Protestation) am Reichsdog zu Speyer. Ihre Biargaschaft fordert de ungehinderte Ausbreitung vom evangelischen Glaam. 1630 rückt de Stod wieda in den Blickpunkt da eiropäischen Politik, ois da Generalissimus Wallenstein im Dreißigjährigen Kriag in de Stod eiziagt und dort fia a baar Wochen Ruah in de Wirren da Zeit duachsetzt. In da Stodchronik hoaßts: „Es hot Glück und Heyl gewest!“. Da dorten is er ois Oberbefehlshaba da Kaiserlichen abgsetzt worn. Da Schwedenkönig Gustav Adolf weilt 1632 in da Reichsstod. Drei Joar spada is de Stod vo de kaiserlichen Truppen belagert und eignumma worn. Easchtmois bayrisch is Memmingen 1702, nochdem boarische Truppn de Stod noch a Belagerung erobern. Im Rahmen da Mediatisierung noch dem Reichsdeputationshauptschluß foit de Stod 1802 an des Kurfiarstndum Bayern. 1805 is sie duach franzesische Truppen letztmalig belagert und eignumma worn. Zu dera Zeit war Memmingen bekannt fia sei Kunsthandwerk. So laßt si beispuisweis da letzte russische Zar in Memmingen des no heit erhoitne schmiedeeiserne Eingangstor fia sei Residenz in Sankt Petersburg fertigen. Im 19. Joarhundert war a langsamer wirtschaftlicher Niedergang zum beobachten, der si eascht 1862 mit dem städtischen Bau vo da Illertalbahn verlangsamt. De fiahrt zua a neien wirtschaftlichen Blüte. In de Joar 1927–1929 is da greßte Kirchenbau zwischn dem Easchtn und dem zwoaten Wejdkriag in Deitschland in Memmingen errichtet worn, (St. Josef). Buagamoasta Dr. Berndl is während da nationalsozialistischen Zeit im Amt bliem. Adolf Hitler is de Ehrnbiargaschaft da Stod verliehen (wia in fast alle deitschn Städt). Es gibt an Adolf-Hitler-Platz in da Stod. De Synagoge am Schweizerberg is in da Pogromnacht vo 1938 zeaschtört worn, de jüdischen Biarga san spada deportiad worn, de meisten kemman ums Lem. Heit erinnert a Gedenkstein am Platz da friaran Synagoge an sie. Während am Zwoaten Wejdkriag is Memmingen net vo Luftangriffe vo de Alliiaden verschont bliem; Grund dafia war da Fliagahorst Memmingerberg vo da Luftwaffe. Bei zwoa Bombenangriffe is fast de gesamte südliche Oidstod, des Gerberviadel, dem Erdboden gleich gemacht. Insgesamt san üba 30 % da Wohnbebaung zeaschtört, drunta Gebäude Wia des Siebendächerhaus, des aba sofort abgestützt und so vor da völligen Zerstearung bewahrt worn is. Aa des Bahnhofsviadel is zeaschtört worn. So kimmt Memmingen zu seim dritten Bahnhofsbau, der bis zum End vom 20. Joarhundert gstandn is. Im Kriagsgfangenenlager Stalag VII B am Hühnerberg warn üba 1250 Gefangene untabracht, teilweis aa in Turnhallen, wei des Lager überfüllt gwen is. Krankheiten breiten si dort net flächendeckend aus. Obabuargamoasta Dr. Berndl übergibt de Stod widerstandslos de alliiaden Streitkräften.